**MUNICIPIUL SATU MARE**

**CABINET VICEPRIMAR**

**Nr. 60260/16.10.2023**

Tămășan-Ilies Cristina, Viceprimar al Municipiului Satu Mare,

În temeiul prevederilor art. 136 alin. (1) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, îmi exprim iniţiativa în promovarea unui proiect de hotărâre având ca obiect „transmiterea fără plată a dreptului de proprietate asupra imobilului teren în suprafață de 2200 mp, situat în Municipiul Satu Mare, B-dul Independenței, în favoarea Parohiei Ortodoxe ’’Buna Vestire’’ Satu Mare ”,

În susținerea căruia formulez prezentul,

**REFERAT DE APROBARE**

Prin adresa nr.28/c/2023 din 13.10.2023, înregistrată la Primăria Municipiului Satu Mare sub nr. 59900/13.10.2023, Parohia Ortodoxă ’’Buna Vestire’’ Satu Mare solicită în baza *Legii nr. 239/2007, privind reglementarea regimului juridic al unor bunuri imobile aflate în folosința unităților de cult,*  atribuirea în proprietate a terenului în suprafață de 2 200 mp, înscris în CF 172997 Satu Mare cu nr. top 3944/383, situat în Municipiul Satu Mare, B-dul Independenței, asupra căruia a fost atribuit un drept de folosință gratuit prin Hotărârea de Consiliu Local nr. 8/22.03.2001.

Conform prevederilor art.1 din Legea nr.239/2007 privind reglementarea regimului juridic al unor bunuri imobile aflate în folosința unităților de cult, imobilele aflate în proprietatea statului ori a unităților administrativ-teritoriale, care au fost atribuite în folosință gratuită cultelor religioase după data de 1 ianuarie 1990, pot fi transmise fără plată în proprietatea unităților de cult deținătoare, în baza unei cereri scrise de unitatea de cult.

Urmare a celor de mai sus, a faptului că sunt îndeplinite condițiile legale, în temeiul prevederilor art. 196 alin. 1 lit. a) din Codul Administrativ cu modificările şi completările ulterioare supun spre analiză şi aprobare Consiliului Local al Municipiului Satu Mare prezentul proiect de hotărâre.

**Iniţiator proiect,**

**Viceprimar**

**Tămășan - Ilieș Cristina**

Munich Diana/2ex